
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO
P R O T O K O L A S

2022-10-25 Nr. 7/1J-28

Posėdžio pirmininkė  –  Austėja Ižganaitė.
Posėdžio sekretorė   –  Danutė Jurgutienė.

Dalyvauja: rajono savivaldybės tarybos narė Judita Ambrasienė, Šakių jaunimo sąjungos „Apskritasis stalas“ narė Austėja Ižganaitė,  rajono savivaldybės tarybos narė Gerda Dobrovolskytė, rajono savivaldybės administracijos Švietimo, kultūros ir sporto skyriaus vyriausioji specialistė Ingrida Kasparavičienė, rajono savivaldybės administracijos Teisės, personalo ir civilinės metrikacijos skyriaus vyriausioji specialistė Jolita Matusevičienė, Šakių jaunimo sąjungos „Apskritasis stalas“ narė Urtė Vizgirdaitė.
     Dalyvauja (be balsavimo teisės): rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė, Šakių rajono savivaldybės mero pavaduotojas Darius Jakavičius, Šakių „Žiburio“ gimnazijos mokinė Austėja Litvinaitė ir Šakių „Žiburio“ gimnazijos mokinys Deimantas Indriūnas.
      

DARBOTVARKĖ:


        1.  Dėl pritarimo naujų narių priėmimui į SJRT tarybą. (Pranešėja A. Ižganaitė).
        2. Dėl gautų prašymų nagrinėjimo Jaunimo idėjų papildomam finansavimui iš rajono savivaldybės biudžeto lėšų 2022 metais. (Pranešėja J. Matusevičienė).


1. [bookmark: _Hlk100222332]SVARSTYTA. Dėl pritarimo naujų narių priėmimui į SJRT tarybą.
[bookmark: _Hlk118379508]Pranešėja A. Ižganaitė informavo, kad iki 2022 metų spalio 24 d. jauni žmonės (14–29 metų) galėjo teikti savo kandidatūras į SJRT narius. Vadovaujantis Šakių rajono savivaldybės tarybos 2019 m. balandžio 19 d. sprendimo Nr. T-157 „Dėl Šakių rajono savivaldybės jaunimo reikalų tarybos nuostatų patvirtinimo“ 13 punktu, rajone nesant Šakių rajono savivaldybės jaunimo organizacijų tarybos, kuri anksčiau deleguodavo jaunimo atstovus į SJRT, (Šakių jaunimo sąjunga „Apskritasis stalas“ šiuo metu yra likviduojama Registrų centre kaip veiklos nevykdanti organizacija) bei atsistatydinus SJRT nariams Dianai Bakulaitei ir Povilui Staneikai (2022 m. spalio 4 d. protokolo Nr. 6/1J-27), 2022 m. spalio 25 d. buvo organizuoti jaunimo rinkimai į SJRT. Informacija apie kandidatų atranką į SJRT buvo paskelbta spaudoje, socialiniuose tinkluose ir rajono savivaldybės interneto svetainėje. Džiaugiamės, kad atsirado du kandidatai, kurie nori tapti SJRT nariais ir aktyviai dalyvauti SJRT veikloje – tai  Deimantas Indriūnas ir Austėja Litvinaitė, Šakių „Žiburio“ gimnazijos mokiniai, Lietuvos moksleivių sąjungos Šakių padalinio savanoriai. Naujieji kandidatai prisistatė SJRT nariams, papasakojo apie save, atsakė į pateiktus  klausimus.
              NUTARTA (vienbalsiai):  
1.1. [bookmark: _Hlk118379604]Pritarti Deimanto Indriūno, Šakių „Žiburio” gimnazijos mokinio, Lietuvos moksleivių 
[bookmark: _Hlk118381285]sąjungos Šakių padalinio savanorio ir Austėjos Litvinaitės, Šakių „Žiburio” gimnazijos mokinės, Lietuvos moksleivių sąjungos Šakių padalinio savanorės kandidatūroms tapti SJRT nariais. 
1.2.  Šakių rajono savivaldybės tarybai pateikti sprendimo projektą „Dėl Šakių rajono 
savivaldybės tarybos 2021 m. spalio 22 d. sprendimo Nr. T-284 „Dėl Šakių rajono savivaldybės jaunimo reikalų tarybos sudarymo” pakeitimo” 2022 m. lapkričio mėnesio rajono savivaldybės tarybos posėdžiui.
            2.  SVARSTYTA. Dėl gautų prašymų nagrinėjimo Jaunimo idėjų papildomam finansavimui iš rajono savivaldybės biudžeto lėšų 2022 metais. 
 2022 metai  Lietuvos Respublikos Seimo paskelbti Europos ir Lietuvos jaunimo metais, todėl labai džiugu, kad rajono savivaldybės taryba buvo skyrusi net 20 tūkst. Eur jaunimo iniciatyvų ir jaunimo mokymų bei gerosios patirties sklaidos projektams finansuoti. Finansavimą projektų įgyvendinimui 2022 metais gavo 18 projektų, kuriems panaudota 17 tūkst. 300 eurų. Dar 2 tūkst. 700 eurų liko nepanaudoti, todėl jaunimui, jaunimo organizacijoms ir organizacijoms dirbančioms su jaunimu 2022 m. spalio mėn. Šakių rajono savivaldybės administracija buvo paskelbusi papildomą prašymų priėmimo konkursą Jaunimo iniciatyvoms finansuoti, kurios turi būti įgyvendintos iki 2022 m. gruodžio 31 d. Pranešėja informavo, kad buvo gauti penkių organizacijų prašymai skirti finansavimą jų pateiktų idėjų įgyvendinimui. Prašymus pateikė šios organizacijos:
[bookmark: _Hlk118450488]    1. Griškabūdžio bendruomenės centras prašo skirti 1350,00 Eur finansavimą iniciatyvai „Kūrybingos Kalėdos“.
    2. Gerdžiūnų bendruomenė prašo skirti 500,00 Eur finansavimą  Kūrybinėms dirbtuvėms „Nušvitę Kalėdos su floristiniais inkliuzais“.
    3. Gotlybiškių bendruomenės centras prašo skirti 500,00 Eur finansavimą jaunimo užimtumo veiklai „Kalėdinės dirbtuvės“. 
    4. Zanavykų muziejus prašo skirti 1000,00 Eur finansavimą renginiui „Kalėdinis jaunimo vakaras“.
[bookmark: _Hlk118450394]   5. Asociacija „Šaltmiros gyvenimo mokykla“ prašo skirti 1350,00 Eur finansavimą kūrybinėms dirbtuvėms „Meno šeštadieniai“.
   Šakių rajono savivaldybės jaunimo reikalų tarybos nariai, vadovaudamiesi Jaunimo iniciatyvų skatinimo projektų finansavimo 2022 metų konkurso nuostatais, patvirtintais Šakių rajono savivaldybės administracijos direktoriaus 2022 m. kovo 3 d. įsakymu Nr. AT-178 „Dėl jaunimo organizacijų, neformalių jaunimo grupių ir organizacijų, dirbančių su jaunimu, projektų finansavimo konkursų nuostatų patvirtinimo“ (toliau – Nuostatai) įvertino minėtų organizacijų gautas projektų idėjas ir pateiktas idėjų įgyvendinimui  išlaidų sąmatas. 
[bookmark: _Hlk118450157]   NUTARTA (bendru sutarimu):  Savivaldybės administracijos direktoriui siūlyti skirti:
   2.1. Gerdžiūnų bendruomenės projektui „Nušvitę Kalėdos su floristiniais inkliuzais“ – 500,00 Eur;
   2.2. Gotlybiškių bendruomenės centro projektui „Kalėdinės dirbtuvės“ – 500,00 Eur.
   NUTARTA (bendru sutarimu):  Savivaldybės administracijos direktoriui siūlyti neskirti finansavimo:
   2.1.1.  Zanavykų muziejaus renginiui „Kalėdinis jaunimo vakaras“;
   2.1.2. Asociacijos „Šaltmiros gyvenimo mokykla“ kūrybinėms dirbtuvėms „Meno šeštadieniai“;
   2.1.3. Griškabūdžio bendruomenės centro iniciatyvai „Kūrybingos Kalėdos“.
    Visos šios tris idėjos neatitiko Jaunimo iniciatyvų skatinimo projektų finansavimo 2022 metų konkurso nuostatų reikalavimų, SJRT nariai pasigedo pačių jaunų žmonių iniciatyvų, pateiktos idėjos labiau komercinio pobūdžio iš rajono savivaldybės biudžeto prašomi atlygiai lektoriams, darbo užmokestis projekto vykdytojams. SJRT nariai suabejojo teikiamų iniciatyvų nauda jauniems žmonėms, jų patrauklumu ir jaunų žmonių pritraukimu dalyvauti minėtose iniciatyvose. Konkursui teikiamos iniciatyvos neatitiko savanoriškumo, savarankiškumo, savivaldos principų. Nuostatuose yra nurodyta, kad renginių organizavimas gali būti tik kaip priemonė tikslams pasiekti, tačiau negali būti pagrindiniu Projekto tikslu, uždaviniu ar rezultatu.
             NUTARTA (bendru sutarimu): Dvi projektų idėjas pripažinti tinkamas finansuoti, vadovaujantis 2018 m. vasario 21 d. Šakių rajono savivaldybės tarybos sprendimu Nr. T-63 „Dėl lėšų rajono savivaldybės jaunimo, jaunimo organizacijų, neformalių jaunimo grupių ir organizacijų, dirbančių su jaunimu, veiklai skyrimo tvarkos aprašo patvirtinimo“ (toliau – Aprašas) 21 punktu, savivaldybės administracijos direktorius savo įsakymu projektų įgyvendinimui skiria lėšas iš Mokymosi visą gyvenimą, jaunimo ir sporto programos (kodas 01), atsižvelgdamas į SJRT priimtus nutarimus. SJRT siūlo administracijos direktoriui projektų įgyvendinimui organizacijoms, dirbančioms su jaunimu, skirti 1000,00 Eur. Nepanaudotus 1700,00 Eur palikti minėtos programos „Jaunimo eilutėje“. Iš viso per 2022 metus bus įgyvendinta 20 projektų, kuriems panaudota 18 tūkst. 300 Eur.




Posėdžio pirmininkė                                                                                        Austėja Ižganaitė


Posėdžio sekretorė                                                                                            Danutė Jurgutienė


